CSÉN: **„Boldogabb családokért” családi életre nevelés iskolai program**

**Forrás és további információk**

http://holnaphonlap.hu/node/10

Családi életre nevelő programunknak egy ismeretterjesztő munka képezi alapját. 1990-ben a **tüneti-hőmérőzéses természetes családtervezési módszer** szélesebb körben való megismertetését kezdtük el Kecskeméten. Azóta rendszeresen tartunk előadást, tanfolyamot és tanácsadást fiatalok és házasok számára országszerte. Általános- és középiskolákban kb. 1993 óta tartunk családtervezéssel, felvilágosítással és családi életre felkészítéssel kapcsolatos órákat. 1994-ben kerültünk szakmai kapcsolatba a budapesti **Természetes Családtervezési Tanácsadók Munkaközösség**ével, s tagjai lettünk ennek a szervezetnek. Az évek múlásával egyre nőtt az igény a szokványostól eltérő iskolai **felvilágosító órák** iránt. Ezek megvalósítása közben tágult látókörünk, sok lehetőségünk adódott, hogy közelebb kerüljünk a fiatalokhoz, és az őket foglalkoztató kérdésekhez, problémákhoz.

Programunkban a családi életre felkészítő foglalkozásokat **„család-órák”**-nak nevezzük, s 7-24 éves korú fiatalokkal foglalkozunk. Az óratartóinkat **családi életre nevelő (CSÉN) tanácsadók**nak nevezzük. Havi rendszerességgel, éveken át kísérjük a fiatalokat, hogy a kamaszkor különböző állomásain mellettük legyünk, s segítsünk eligazodni és dönteni az élet legfontosabb kérdéseiben. Egy osztályhoz, csoporthoz család-órát tartani többen megyünk: legalább ketten, ha tehetjük hárman.

**Képzés:**

Az érdeklődők figyelmébe szeretnénk ajánlani a Károli Egyetem akkreditált családi életre nevelés képzését, melynek előkészítő munkáiban mi is részt vettünk, mint a Népesedési Kerekasztal tagjai, és a Szexualitás és a Módszertani modul felelősei is vagyunk.

**Érdeklődését itt jelezheti: info@parazskozpont.hu**